Predkladacia správa
      Návrh záverečného účtu rozpočtovej kapitoly 02 – Kancelária prezidenta Slovenskej republiky za rok 2015 sa predkladá na informáciu vláde v zmysle § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Návrh záverečného účtu rozpočtovej kapitoly 02 – Kancelária prezidenta Slovenskej republiky za rok 2015 bol spracovaný v súlade so Smernicou Ministerstva financií SR č. MF/23510/2014-31 z 23. októbra 2014 na vypracovanie záverečných účtov kapitol štátneho rozpočtu a štátnych fondov. Obsahuje správu o hospodárení kapitoly, číselné zostavy a prílohy.

Správa o hospodárení kapitoly podáva celkovú charakteristiku kapitoly a jej hospodárenia v hodnotenom rozpočtovom roku 2015. Hodnotí skutočne dosiahnuté príjmy a výdavky podľa platnej funkčnej a ekonomickej rozpočtovej klasifikácie. Obsahom správy je aj rozbor zamestnanosti kapitoly a dosiahnutá skutočná priemerná mzda za zamestnanca. Ďalej správa analyzuje plnenie príjmov a čerpanie výdavkov osobitne za bežné a kapitálové výdavky.
